KLASA: 034-06/24-01/46

URBROJ: 711-02-01/03-2024-2

Zagreb, 15. studenog 2024.

 **TIJANA KOVAČ**

**Predmet: očitovanje na zahtjev Tijane Kovač,**

* **daje se**

Povjerenstvo za odlučivanje o sukobu interesa (u daljnjem tekstu: Povjerenstvo dana 28. listopada 2024. g. pod KLASA: 034-06/24-01/46 zaprimilo je zahtjev za očitovanjem koji je podnijela Tijana Kovač.

U podnesenom zahtjevu podnositeljica postavlja upit može li ravnatelj javne ustanove (nacionalnog parka) biti smješten na službenom putovanju u hotelu s 5 zvjezdica budući da je hotel niže kategorije odnosno onaj sa 4 zvjezdice skuplji od hotela s 5 zvjezdica.

Zahtjev u ovom predmetu odnosi se na tumačenje odredbi Zakona o sprječavanju sukoba interesa („Narodne novine“, broj 143/21. i 36/24., dalje u tekstu ZSSI), stoga Povjerenstvo) u sastavu Aleksandre Jozić-Ileković, predsjednice Povjerenstva te Ines Pavlačić i Ane Poljak, članica Povjerenstva povodom podnesenog zahtjeva na temelju članka 32. stavka 1. podstavka 3., 4. i 5. ZSSI-a na 64. sjednici održanoj 15. studenog 2024.g., podnositeljici daje očitovanje, kako slijedi.

Povjerenstvo je od podnositeljice dana 31. listopada 2024.g. zatražilo dodatnu informaciju postoji li interni akt koji uređuje pitanje smještaja na službenim putovanjima.

Podnositeljica na navedeni upit nije odgovorila.

Povjerenstvo ističe kako su obveznici dužni poštovati propise kojima se uređuju njihova materijalna prava kao i ostala prava iz pravnog odnosa.

Slijedom navedenog, ukoliko je internim aktom propisano kako obveznik može koristiti isključivo smještaj 4 kategorije isti ne može, neovisno o cijeni, koristiti smještaje viših kategorija na svojim službenim putovanjima.

Međutim, Povjerenstvo ističe kako je svaki obveznik prilikom službenih putovanja dužan postupati i ekonomično te stoga ukoliko ne postoji propis kojim je određeno koju kategoriju smještaja obveznik može koristiti, uputno je da isti koristi jeftiniji smještaj.

 PREDSJEDNICA POVJERENSTVA

 Aleksandra Jozić-Ileković, dipl. iur.

Dostaviti:

1. Podnositeljici, putem e-maila
2. Objava na internetskoj stranici Povjerenstva
3. Pismohrana